1.9.2023
SK
Úradný vestník Európskej únie
C 312/151
(25)
V prognóze Komisie z jari 2023 sa očakáva, že za predpokladu nezmenených politík budú čisté primárne výdavky financované z vnútroštátnych zdrojov v roku 2024 rásť na úrovni 2,9 %, čo je pod odporúčanou mierou rastu.
(26)
Podľa programu stability na rok 2023 sa očakáva, že verejné investície zostanú v rokoch 2023 a 2024 stabilné na úrovni 4,5 % HDP.
V programe stability na rok 2023 sú uvedené reformy a investície, od ktorých sa očakáva, že prispejú k udržateľnému a inkluzívnemu rastu.
K týmto reformám a investíciám patria investície na podporu energetickej a digitálnej transformácie, ktoré sú takisto súčasťou plánu obnovy a odolnosti.
(27)
V programe stability na rok 2023 je načrtnuté strednodobé fiškálne smerovanie do roku 2027.
Podľa programu stability na rok 2023 sa očakáva, že deficit verejných financií postupne klesne na úroveň 1,0 % HDP v roku 2025, pričom do roku 2026 má klesnúť na 0,8 % HDP a potom sa v roku 2027 mierne zvýši na 0,9 %.
Deficit verejných financií by teda mal v horizonte programu zostať pod úrovňou 3 % HDP.
Podľa programu stability na rok 2023 sa očakáva, že pomer dlhu verejnej správy k HDP sa zvýši z 27,5 % na konci roku 2024 na 29,0 % do konca roku 2027.
(28)
Vplyv demografických trendov na verejné výdavky sa v nasledujúcich desaťročiach zintenzívni, keďže počet dôchodcov na jedného pracovníka sa podľa očakávaní bude stabilne zvyšovať v dôsledku starnutia obyvateľstva a spomalenia čistých migračných tokov.
V rámci scenára nezmenenej politiky bude Luxembursko čeliť jednému z najprudších zvýšení výdavkov na dôchodky v Únii vo vyjadrení ako podiel na HDP, ktoré sa podľa pred­ pokladov do roku 2070 zdvojnásobí takmer na 18 % HDP, čo je najviac v Únii.
To povedie k výraznému zvýšeniu verejného dlhu, čo ohrozí udržateľnosť verejných financií.
Plán obnovy a odolnosti sa dlhodobou udržateľnosťou dôchodkového systému nezaoberá.
Plán sa konkrétne nezaoberá negatívnymi účinkami systémov predčasného odchodu do dôchodku ani finančnými stimulmi na skoršie opustenie trhu práce, ktoré prispievajú k nízkej miere zamestnanosti starších pracovníkov.
Zvýšenie skutočného veku odchodu do dôchodku by malo prospešný makroekonomický vplyv a potenciál znížiť výdavky na dôchodky, keďže vyšší počet zamestnaných starších pracovníkov by podporil hospodársky rast.
Boj proti agresívnemu daňovému plánovaniu v Únii má zásadný význam z hľadiska: i) predchádzania narušeniu hospodárskej súťaže medzi podnikmi; ii) zabezpečenia spravodli­ vého zaobchádzania s daňovníkmi a iii) ochrany verejných financií.
Luxembursko je malé otvorené hospodárstvo s rozsiahlym medzinárodným finančným sektorom, čo vo veľkej miere vysvetľuje existenciu veľkých finančných tokov.
Tieto toky však odrážajú aj skutočnosť, že v krajine sú silne zastúpené spoločnosti pod zahraničnou kontrolou, ktoré sú zapojené do finančného hospodárenia v rámci skupiny.
Mimoriadne obavy vzbudzuje absencia zrážkových daní – alebo rovnocenných opatrení týkajúcich sa platieb úrokov a licenčných poplatkov do jurisdikcií s nízkym alebo nulovým zdanením mimo krajín uvedených na zozname Únie obsahujúcom nespo­ lupracujúce jurisdikcie (19).
Odchádzajúce platby úrokov a licenčných poplatkov od spoločností so sídlom v Luxembursku do jurisdikcií tretích krajín by mohli podliehať malému alebo žiadnemu zdaneniu, ak by sa tieto platby v prijímajúcej jurisdikcii nezdaňovali alebo ak by sa zdaňovali na nízkej úrovni.
Luxembursko podniklo určité kroky na boj proti agresívnemu daňovému plánovaniu.
Doteraz však boli tieto opatrenia nedo­ statočné na to, aby riešili uvedené prvky daňového systému, ktoré by nadnárodné spoločnosti mohli využiť na agresívne daňové plánovanie.
(29)
V súlade s článkom 19 ods.
3 písm.
b) nariadenia (EÚ) 2021/241 a kritériom 2.2 prílohy V k uvedenému naria­ deniu plán obnovy a odolnosti zahŕňa rozsiahly súbor vzájomne sa posilňujúcich reforiem a investícií, ktoré sa majú vykonať do roku 2026.
Vykonávanie plánu obnovy a odolnosti Luxemburska už prebieha.
Luxembursko predložilo 28. decembra 2022 prvú žiadosť o platbu, konkrétne o vyplatenie 20 miliónov EUR v rámci mecha­ nizmu, čo zodpovedá 26 míľnikom a cieľom stanoveným vo vykonávacom rozhodnutí Rady.
Komisia uverejnila kladné predbežné posúdenie 28. apríla 2023.
Rada v súčasnosti rokuje o žiadosti o platbu.
Predmetné míľniky a ciele zahŕňajú nadobudnutie účinnosti reformy Pakt v oblasti bývania 2.0 zameranej na zvýšenie ponuky cenovo dostupného nájomného bývania ponúkaného obcami, investície do digitalizácie verejného sektora a rozvoja ultrabezpečnej komunikácie, zvýšenie úrovne zručností pracovnej sily spustením programu FutureSkills, ako aj
(19) Závery Rady o revidovanom zozname EÚ obsahujúcom jurisdikcie, ktoré nespolupracujú na daňové účely (Ú. v.
EÚ C 64, 21.2.2023, s. 17).